hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu cy hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Lakás értékesítés indul! | Óbudai Vagyonkezelő Nonprofit Zrt.
Értékesítési, Helyiség- és Telekhasznosítási Osztály
Adatok: 2009. évi CXXII. TV.
Az Óbudai Vagyonkezelő Zrt. (1033 Bp. Mozaik u. 7.) egyfordulós pályázatot hirdet a Budapest III. kerület Óbuda-Békásmegyer Önkormányzat tulajdonában lévő alábbi üres lakások értékesítésére
Bp., III. Szél u. 3-5. A. lh. II. 1., 18135/10/A/136 hrsz.
A lakás belső-Óbudán, a Flórián bevásárlóközpont és az óbudai piac szomszédságában, hagyományos téglaépítésű lakóházban található. A lakás 40 m2 alapterületű, 1+1/2 szoba, előszoba, konyha, WC, kamra, erkély helyiségekből áll, félkomfortos komfortfokozatú. A konyhában egy kisebb fürdőkád került elhelyezésre. Az ingatlan felújítandó műszaki állapotú.
A befogadó épület: összközműves
A lakás közművei: víz, villany, csatorna, gáz
Irányár: 8.320.000.-Ft. (ÁFA mentesen)
Pályázati biztosíték (bánatpénz): 832.000.-Ft.
Hivatalos megtekintés: megegyezés szerint
Bp., III. Kenyeres u. 11. félemelet 4., 17348/A/8 és félemelet 5., 17348/A/9 hrsz.
Az lakások belső-Óbudán az Amfiteátrum és a Vörösvári út között, hagyományos téglaépítésű lakóházban található. A 10-10 m2 alapterületű, 1/2-1/2 szobából álló szükséglakások korábban az elválasztó fal részleges megbontásával összenyitásra kerültek. Az ingatlan leromlott műszaki állapotú, teljes felújítást igényel.
Tulajdoni hányad lakásonként: 10/281
A befogadó épület (1912): összközműves
A lakások közművei: félemelet 4. – villany, víz, ; félemelet 5. – villany
Az összecsatolást követően az alapító okirat módosítása nem történt meg, ezért a lakások külön albetétként, de a csatolás miatt csak együttesen kerülhetnek értékesítésre. Ajánlatot benyújtani csak a két albetét együttes megvásárlására lehet.
Az alapító okirat módosítást a nyertes pályázónak vállalnia kell.
A két albetét együttes irányára: 2.420.000.-Ft (ÁFA mentesen)
Hivatalos megtekintés: megegyezés szerint
Az 5.000.000 Ft. feletti meghirdetett ingatlanra a nemzeti vagyonról szóló 2011. évi CXCVI törvény értelmében a Magyar Államot minden más jogosultat megelőző elővásárlási jog illeti meg, illetve mindkét ingatlan esetében a tulajdonviszonyok rendezése érdekében, az állam által az állampolgárok tulajdonában igazságtalanul okozott károk részleges kárpótlásáról szóló 1991. évi XXV. törvény 9. §- a értelmében a kárpótlásra jogosultakat elővásárlási jog illetheti meg.
Az ajánlatnak tartalmaznia kell a pályázó adatait, a vételárat, a fizetés módját és idejét, valamint a pályázó nyilatkozatát a pályázati felhívásban foglalt feltételek elfogadására. A pályázó ajánlatát a benyújtástól számított 60 napig köteles tartani. A pályázaton azon ajánlattevők vehetnek részt, akik a pályázati biztosítékot befizetik az Önkormányzat letéti számlájára, számlaszám: Raiffeisen Bank Zrt. 12001008-00140645-00100001. A pályázati biztosíték befizetését igazoló bizonylatot és a pályázatokat zárt borítékban 2013. október 21-én (hétfőn) 12.00 óráig lehet benyújtani az Óbudai Vagyonkezelő Zrt. Értékesítési, Helyiség- és Telekhasznosítási Osztályán (cím: 1033 Bp. Mozaik u. 7.).
Az ajánlat benyújtásához formanyomtatvány letölthető ITT és a www.obuda.hu honlapról, vagy személyesen átvehető a fenti címen.
A pályázat bontása 2013. október 21-én 12.00 órakor a Bp. III. kerület Mozaik u. 7. szám alatt, az Óbudai Vagyonkezelő Zrt. hivatalos helyiségében történik. A pályázaton résztvevőket levélben vagy telefonon értesítjük a pályázat eredményéről. A pályázat kiírója fenntartja jogát, hogy a legjobb ajánlattevőkkel a tenderbontást követően tovább tárgyaljon, zártkörű licitet tartson, illetve, a pályázatot indoklás nélkül eredménytelennek nyilvánítsa.  A vevő(k)nek szerződéskötési díjat kell fizetnie a 23/1995.(XII.28.) Ör. 9/A paragrafusában meghatározottak szerint.
A pályázattal kapcsolatban további felvilágosítást lehet kérni, illetve a lakások megtekintéséhez időpont egyeztethető az Értékesítési, Helyiség- és Telekhasznosítási Osztályon a 430-3463 és a 430-3464-es telefonszámokon.
A pályázati felhívás megjelenik az Óbuda Újságban, felkerült a www.obuda.hu és a www.ovzrt.hu honlapra, valamint a következő internetes hirdetési fórumokra: ingatlan.com, ingatlan.net, ingatlanok.hu.